21/03/2014 | Administración LocalMunicipal
Arteixo
Secretaría Xeral
Publicación da resolución n.º 464/2014 que deixa sen efecto as resolucións da Alcaldía-Presidencia 441/2012, 3/2014 e 341/2014 sobre delegación de competencias da Alcaldía na Xunta de Goberno Local

REFª.: MEAM/PILAR/2014 Na Casa Consistorial do Concello de Arteixo, polo Sr. alcalde-presidente, D. CARLOS CALVELO MARTÍNEZ, ante min, Secretaria Xeral, dictouse a seguinte RESOLUCIÓN N.º 464/2014 Por resolución da Alcaldía n.º 441/2012, de data dezaseis de marzo de 2012, deixouse sen efectos as resolucións da Alcaldía n.º 993/2011, n.º 1.564/2011 e n.º 1.892/2011 e procedeuse a unha nova delegación de competencias. Por resolución da Alcaldía n.º 3/2014, de data dous de xaneiro de 2014, procedeuse á modificación da resolución n.º 441/2012. Por Resolución da Alcaldía n.º341/2014, de data vinte de febreiro de 2014 procedeuse á modificación parcial da resolución antedita n.º 3/2014. CONSIDERANDO que en aras a unha maior funcionalidade e transparencia é convinte unha refundición nun só texto, incorporando unha nova delegación e unha redacción maís axeitada nalgún apartado da mesma. CONSIDERANDO que de conformidade co disposto nos artigos 20.1 e 23 da Lei 7/85, reguladora das bases de réxime local, en concordancia coas previsións da lexislación autonómica de réxime local contidas no art.65 da lei 5/97, do 22 de xullo, de réxime local de Galicia, e 41.3, 43.2 e 52 do Regulamento de organización, funcionamento e réxime xurídico das entidades locais, aprobado por Real decreto 2568/86, do 28 de novembro, neste municipio é obrigatoria a constitución da Xunta de Goberno Local por ter unha poboación de dereito superior a 5.000 habitantes. No uso das atribucións que me confire a citada lexislación R E S O L V Í N: PRIMEIRO.–Deixar sen efecto as resolucións de Alcaldía n.º 441/2012 e n.º 3/2014 e 341/2014 sobre delegación de competencias da alcaldía na Xunta de Goberno local, refundindo ditas delegacións no vindeiro apartado. SEGUNDO.–A Xunta de Goberno Local, cuxa atribución propia e indelegable é a asistencia permanente desta Alcaldía no exercicio das funcións das súas atribucións, e terá por delegación da Alcaldía, as competencias seguintes: 1.–Dirixir, inspeccionar e impulsar os servizos e obras municipais.2.–O desenvolvemento da xestión económica de acordo co orzamento aprobado, aprobar os expedientes de modificación de créditos que sexan competencia da Alcaldía, autorizar e dispoñer gastos que tendo unha contía IGUAL OU SUPERIOR a 6.000,00 € (SEN IVE) con carácter xeral, ou IGUAL OU SUPERIOR A 18.000,00 € (SEN IVE) RELATIVAS AO SERVIZO DE ABASTECEMENTO DE AUGA E REDE DE SUMIDOIROS que sexan competencia da Alcaldía, o recoñecemento de tódalas obrigas que correspondan ao desenvolvemento normal do orzamento, agás as derivadas de aprobación da nómina mensual e das operacións de crédito e Tesourería, incluindo os recoñecementos extraxudiciais de créditos, sempre que exista crédito orzamentario adecuado e suficiente.3.–Aprobar a oferta de emprego público de acordo co presuposto e a plantilla aprobados polo Pleno, aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas nin periódicas, así como o recoñecemento de antigüidade do persoal municipal.4.–Sancionar as faltas de desobediencia a súa autoridade ou por infracción das ordenanzas municipais, salvo nos casos en que tal facultade esté atribuída a outros órganos.5.–As competencias atribuidas como órgano de contratación á Alcaldía pola disposición adicional segunda do texto refundido da lei de contratos do sector público, aprobado polo Real decreto legislativo 3/2011, do 14 de novembro, sempre que o importe do gasto SEXA IGUAL OU SUPERIOR a 6.000,00 € (SEN IVE) con carácter xeral, ou IGUAL OU SUPERIOR A 18.000,00 € (SEN IVE) RELATIVAS AO SERVIZO DE ABASTECEMENTO DE AUGA E REDE DE SUMIDOIROS. Quedan excepcionadas desta delegación os seguintes actos administrativos: aprobación dos plans de seguridade e saúde relativos a investimentos municipais, a adxudicación dos contratos, así como a formalización do documento administrativo correspondente.6.–A devolución de fianzas vinculadas aos expedientes de contratación.7.–A aprobación dos proxectos de obras e servizos cando sexa competente para a súa contratación ou concesión e estén previstos no orzamento.8.–As competencias atribuídas pola disposición adicional segunda do texto refundido da Lei de contratos do sector público, aprobado polo Real decreto lexislativo 3/2011, do 14 de novembro, á Alcaldía para a adxudicación da concesión sobre bens municipais, para a adquisición de bens inmobles e dereitos suxeitos á lexislación patrimonial, así como o alleamento do patrimonio.9.–A organización dos servizos administrativos da Corporación.10.–A aprobación dos expedientes de modificación de dereitos e obrigas de exercicios pechados e/ou a modificación dos saldos iniciais de obrigas e dereitos procedentes a agrupación de pechados.11.–A solicitude e concesión de tódalas subvencións que teñan nos orzamentos municipais consignación específica ou nominativa salvo que por normativa específica esté atribuida ou competa expresamente a outro órgano.12.–A resolución dos expedientes de devolución de ingresos indebidos, exencións ou bonificacións previstas na normativa reguladora dos ingresos de dereito público aplicables a este Concello, e dos recursos e reclamacións derivados de tales acordos.13.–A iniciación e resolución de todolos expedientes de responsabilidade patrimonial desta Administración.14.–Resolver os recursos de reposición que se interpoñan contra os acordos adoptados pola Xunta de Goberno Local en materias delegadas pola Alcaldía-Presidencia. SEGUNDO.–As atribucións delegadas teránse que exercer pola Xunta de Goberno Local nos termos e dentro dos límites desta delegación, non sendo susceptibles de ser delegadas en ningún outro órgano. No texto dos acordos adoptados pola Xunta de Goberno Local en virtude desta delegación, terase que facer constar esta circunstancia mediante a inclusión, na parte expositiva, do texto seguinte: “Considerando que a adopción deste acordo é competencia desta Xunta de Goberno Local en virtude das delegacións efectuadas polo alcalde deste concello, mediante Decreto de data 13 de marzo de 2014.” Os acordos que se adopten por delegación entenderanse ditados por esta Alcaldía como titular da competencia orixinaria, a quen se terá que manter informado do exercicio da delegación, e serán inmediatamente executivos e presuntamente lexítimos. TERCEIRO.–Poderán avocarse en calquer momento as atribucións delegadas de acordo co artigo 14 da Lei 30/1992, do 26 de novembro, de réxime xurídico das administracións públicas e do procedemento administrativo común. CUARTO.–Delegar nos tenentes de alcalde e demais concelleiros de área non pertencentes á Xunta de Goberno a autorización e disposición de gastos ata UNHA CUANTÍA INFERIOR A 6.000 euros (SEN IVE) con carácter xeral ou ATA UNHA CUANTÍA INFERIOR A 18.000 EUROS (SEN IVE) para o caso de gastos propostos polo Concelleiro delegado de Obras e terceiro tenente de alcalde relativos ao servizo de ABASTECEMENTO DE AUGA E REDE DE SUMIDOIROS, previa verificación da existencia de crédito axeitado e suficiente pola Intervención Municipal a través da proposta de gasto correspondente QUINTO.–Comunicar esta resolución a tódolos/as concelleiros/as afectados/as e ós diferentes departamentos municipais, para o seu coñecemento e efectos. SEXTO.–Publicar esta resolución no Boletín Oficial da Provincia, en cumprimento do disposto no artigo 44.2 do Real Decreto 2568/1986, do 28 de novembro, polo cal se aproba o Regulamento de Organización, funcionamento e réxime xurídico das entidades locais. SÉTIMO.–Dar conta expresa da presente resolución á Xunta de Goberno Local. OITAVO.–Dar conta ó Pleno desta resolución na vindeira sesión que se celebre para dar cumprimento ó previsto no artigo 38 do Regulamento de Organización, funcionamento e réxime xurídico das entidades locais. Así o ordea, manda e asina JUANITA GHETU JAENES., na data anteriormente citada; de todo o que, eu, Secretaria Xeral, dou fe. O SR. ALCALDE Asdo.: CARLOS CALVELO MARTÍNEZ Asdo.: MARÍA ESTHER ÁLVAREZ MARTÍNEZ ALCALDE-PRESIDENTE SECRETARIA XERAL